Rekenaar 2|Computer 2 ADSA Advertensie-Diens vir die Christelike gemeenskap
Rekenaar 2|Computer 2
Jou rekenaarstelsel bevat belangrike data.
Konsultering en Sagteware Ontwikkeling
Tale: Microsoft Ontwikkelings-tegnologieë, insluitende .NET, C#, VB.NET, ens
'n Verskeidenheid van voortreflike ondersteuningsprogramme is beskikbaar om jou stelsels te verbeter. In baie gevalle is hierdie programme oopbron (die kode is beskikbaar) en kan gebruik word sonder lisensiefooie, sonder aktivering, sonder registrasie. Dit mag dan ook wettiglik op 'n aantal rekenaars geïnstalleer word, sonder om enige maatskappy in kennis te stel. Nietemin word almal goed ondersteun deur ontwikkelaarsgemeenskappe en gereelde opgraderings en weergawes. In baie gevalle werk hierdie sagteware uitstekend selfs op ouer hardeware, vir benutting met rekenaars wat andersins vervang of weggegooi sou word. (Dit is interessant om te weet dat Google op oopbron-kode bedryf word. Dit word beraam dat die gebruik van Linux onder die 14 grootste beleggingsmaatskappye in Wallstraat, hierdie jaar meer as 72% van die geïnstalleerde bedienerbasis gaan bereik.)
Virtuele masjiene kan gebruik word vir jou werkstasie of bediener. Dit is prakties moontlik om 2 of 3 virtuele masjiene op 'n tafel- of skootrekenaar te gebruik, met nog meer op 'n bediener. Verskeie virtuele masjiene kan dus op een fisiese rekenaar loop, met almal dieselfde of verskillende bedryfstelsels. Verskillende weergawes van Windows, Linux, DOS, Novell Netware en Sun Solaris kan tegelyktydig op een masjien loop. Gewoonlik verkies kliënte Linux as die hoofplatform, vir die stabiliteit en prys (kan jy gratis klop?), sowel as die vermoë om vinniger 64-bis sagteware (op hul hardeware wat daartoe in staat is) te gebruik, teen geen ekstra koste.
Jou besigheid het dalk 'n aantal ouer programme, wat net loop op ouer bedryfstelsels, soos Windows NT, Windows 98/95, Windows 3.1/3.0 of selfs DOS. Jy wil nie die sagteware vervang nie, maar die ouer hardeware is problematies of besig om in te gee. As hierdie programme na virtuele masjiene geskuif word, gaan hulle waarskynlik heelwat vinniger loop.
Outomatiese Rugsteun of Reserwekopie (backup) vir Windows en Linux, met beheer vanuit jou snuffelprogram (browser). Die data kan vanaf plaaslike masjiene gekopiëer word, of selfs veilig oor die Internet. Een geval het tans 16 TB (TeraBytes) se hoeveelheid data, wat in slegs 340 GB (GigaBytes) gebêre word. Die reserwekopie kan op een hardeskyf gehou word, met 'n identiese kopie van die data op 'n tweede hardeskyf vir ekstra voorsorg, wat te enigertyd verwyder of weer verbind kan word. Die skywe kan ook geënkripteer word, om te verhinder dat jou kritiese en vertroulike inligting in die verkeerde hande val.
Vir meer inligting oor hierdie en ander dienste,
doen gerus navraag.